3. ΒΑΣΙΛΙΚΟΝ ΔΙΑΤΑΓΜΑ της 30 Ιουν./20 Ιουλ.1954 (ΦΕΚ Α΄ 153) Περί αυξήσεως των ανωτάτων ορίων των μηνιαίων υποτροφιών εκ κληρονομιών, κληροδοσιών και δωρεών. Έχοντες υπ’ όψιν:1)τα άρθρ.54 παρ.1 και 2 και 110 του Α.Ν. 2039/1939, 2)την από 15.3.1954 σύμφωνον γνωμοδότησιν του Συμβουλίου Εθνικών Κληροδοτημάτων και 3)την υπ’ αριθ. 184/1954 γνώμην του συμβουλίου της επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-Τα υπό του άρθρ. 54 παρ. 1 του Α.Ν. 2039/1939 οριζόμενα ποσά μέχρι των οποίων δύναται κατ’ ανώτατον όριον να ορίζηται η μηνιαία υποτροφία, όντα καταδήλως ανεπαρκή ένεκεν ουσιώδους μεταβολής των οικονομικών συνθηκών, αυξάνονται ως ακολούθως α)μέχρι δραχ. (5.000) «6.000» δια τους σπουδάζοντας εις την αλλοδαπήν, β)μέχρι δραχ. 200 δια τους μαθητάς Δημοτικών Σχολείων, γ)μέχρι δραχ. 500 δια τους μαθητάς Γυμνασίων και Σχολείων Μέσης Εκπαιδεύσεως ως και Τεχνικών, Επαγγελματικών, Γεωργικών και λοιπών εν γένει πρακτικών Σχολών, δ)δια τους φοιτώντας εις πλήρη Ωδεία, μέχρι δραχ. 200 δια τους μαθητάς προκαταρκτικών και κατωτέρων Σχολών, μέχρι δρχ. 250 δια τους μαθητάς Μέσων Σχολών και μέχρι δραχ. 500 δια τους μαθητάς Ανωτέρων Σχολών, ε)μέχρι δρχ. 600 δια τας μαθητρίας των Διδασκαλείων Νηπιαγωγών, ς)μέχρι δραχ. 750 δια τους σπουδαστάς Παιδαγωγικών Ακαδημιών και Γυμναστικής Ακαδημίας και ζ)μέχρι δραχ. (1000) «2.000» δια τους φοιτητάς Πανεπιστημίου και των τούτω εξομοιουμένων Ανωτάτων Σχολών. Τα ως άνω οριζόμενα ποσά νοούνται εις δραχμάς νέας εκδόσεως. Το ποσόν της περιπτ. α΄ ηυξήθη ως άνω δια του Β.Δ. 17/29 Ιαν. 1957 (ΦΕΚ Α΄ 13), της δε περιπτ. ζ΄ δια του Β.Δ. 25 Σεπτ./16 Οκτ. 1957 (ΦΕΚ Α΄ 214). Άρθρ.2.-Αι διατάξεις του προηγουμένου άρθρου εφαρμόζονται αναλόγως και επί των υποτροφιών παρεχομένων εκ κληρονομιών, κληροδοσιών και δωρεών τελουσών υπό την διαχείρισιν άλλων πλην του Κράτους προσώπων νομικών ή φυσικών. Για τα ποσά των υποτροφιών που χορηγούνται από τις άνω πηγές βλέπε Αποφ. Υπ. Οικονομικών Κ.1159/271/1980, ΦΕΚ Β΄ 265 (κατώτ. αριθ. 5). Άρθρ.3.-Αι κατά τας διατάξεις του παρόντος Β.Δ/τος αυξήσεις υποτροφιών χορηγούνται εφ’ όσον εξαρκούσι τα ετήσια έσοδα των οικείων κληρονομιών, κληροδοσιών και δωρεών προς παροχήν όλων των εν ταις συστατικαίς πράξεσιν οριζομένων υποτροφιών. Άρθρ.4.-Καταργείται το από 18/24 Ιουλ. 1950 Β.Δ./μα «περί αυξήσεως του ανωτάτου ορίου των μηνιαίων υποτροφιών εκ κληρονομιών, κληροδοσιών και δωρεών». 